Carl Fætta Francena Cyning

Carl Fǣtta (geboren þæs 13. dæges Ǣrran Līðan þæs 839. gēares - cƿæl þæs 13. þæs Æfterran Gēolan þæs 888. gēares) ƿæs se æftermesta cāsere þe rīcetede geānlǣht Francena rīce. Hē ƿæs sunsuna bearn Carles Micelan Francena Cyning. 

On his līfe fēng hē tō fela cynedōma his ōðres ealdorfæderes rīces. Man geaf him dryhtscipe  Ælġēomanne þæs 876. gēares æfter þǣre bedǣlunge Ēastfrancena rīces, and hē fēng tō Ēotolƿare rīce siþþan his brōðer Carlmann Bægƿara forscrāh for brægnes sƿenge. Se VIII. Iohannes Pāpa sette hine to cyninge þæs 881. gēares, and hē fēng þæs nīehstan gēares tō þǣm rīcum Seaxena and Bægƿara, æfter his brēðer Hlōþƿīges Gingran dēaðe. Æfter his nīdmǣges þæs II. Carlmenn dēaðe þȳ 884. gēare fēng hē ēac tō Ƿestfrancena rīce, and þæs ƿæs Francena rīce eft geānlǣht. 

Ac þæt rīce hraðe eft ƿæs tōdǣled æfter uphebbunge þe ƿæs gelǣdd fram his brōðorsuna Earnulfe on Ēastfrancena rīce. Hē abēah, and hraðe siþþan cƿæl hē for līchamlicum intingan.

Flocc:Francena Cyningas